
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2231 

16 Οκτωβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της ΑΥΟ υπ’ αριθμ. Φ.318/216/2002 
«Οροι και προϋποθέσεις για την χορήγηση ειδι¬ 
κής άδειας παραγωγής μπάρας από εστιατόρια, 
μπαρ κ.λπ. για επιτόπια κατανάλωση. Καθορισμός 
όρων λειτουργίας και εποπτείας των εν λόγω επι¬ 
χειρήσεων. 1 

Τροποποίηση της αριθ. 3000102/34/0098/9-1-1991 
απόφασης του Υπουργού Οικονομικών «Καθορι¬ 
σμός όρων και διατυπώσεων για παράδοση βύ¬ 
νης σε περίπτωση εξαγωγής ζύθου στην αλλο¬ 


δαπή από βύνη φορολογημένη». 2 

Τροποποίηση των αποφάσεων υπ’ αριθμ. 3002475/383/ 
0029/2-2-2010 «Λειτουργία αποσταγματοποιείων» 
και 30/077/2131/31-8-2011 «Παραγωγή και διάθεση 
αλκοολούχων ποτών». 3 


ΑΠΟΦΑΣΕΙ Σ 

Αριθμ. 30/003/000/3621 (1) 


Τροποποίηση της ΑΥΟ υπ’ αριθμ. Φ.318/216/2002 «Όροι 
και προϋποθέσεις για την χορήγηση ειδικής άδειας 
παραγωγής μπύρας από εστιατόρια, μπαρ κ.λπ. για 
επιτόπια κατανάλωση. Καθορισμός όρων λειτουργί¬ 
ας και εποπτείας των εν λόγω επιχειρήσεων. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2963/1922 (ΦΕΚ 134/Α') «περί 
τροποποιήσεως διατάξεων των περί φορολογίας του 
ζύθου νόμων», όπως αυτές αντικαταστάθηκαν με τις 
διατάξεις του Ν. 1839/1989 (ΦΕΚ 90/Α') και ειδικότερα 
του άρθρου 3Α του Ν. 2963/1922, όπως αυτό προστέθηκε 
με τις διατάξεις της παραγράφου 4 του άρθρου 19 του 
Ν. 2753/1999 (ΦΕΚ 249/Α'). 

2. Τις διατάξεις του Β.δ/τος της 28.9.1922 «περί εκτε- 
λέσεως των περί φορολογίας του ζύθου νόμων» (ΦΕΚ 
183/Α), όπως αυτό τροποποιήθηκε με τις διατάξεις του 
Π.δ/τος 965/1980 (ΦΕΚ 243/Α'). 

3. Τις διατάξεις των άρθρων 3, 53, 56, 79, 86, 87 και 
183 του Ν. 2960/2001 (ΦΕΚ 265/Α') «Εθνικός Τελωνειακός 
Κώδικας». 


4. Τις διατάξεις του άρθρου 17 του Ν. 2166/1993 (ΦΕΚ 
137/Α') «Κίνητρα ανάπτυξης επιχειρήσεων διαρρυθμίσεις 
στην έμμεση και άμεση φορολογία και άλλες διατάξεις». 

5. Τις διατάξεις του Ν.δ/τος της 29.12.1923 «περί τρο¬ 
ποποιήσεως και συμπληρώσεως των περί φορολογίας 
του ζύθου νόμων», όπως αυτό τροποποιήθηκε με τις 
διατάξεις του Ν. 1839/1989 (ΦΕΚ 90/Α). 

6. Τις διατάξεις του Π.δ/τος 965/1980 (ΦΕΚ 243/Α') 
«περί τροποποιήσεως και συμπληρώσεως του Β.Δ/τος 
της 28.9.1922». 

7. Τις διατάξεις της ΑΥΟ Φ.318/216/2002 (ΦΕΚ 544/Β') 
«Οροι και προϋποθέσεις για την χορήγηση ειδικής 
άδειας παραγωγής μπύρας από εστιατόρια, μπαρ κ,λπ. 
για επιτόπια κατανάλωση. Καθορισμός όρων λειτουρ¬ 
γίας και εποπτείας των εν λόγω επιχειρήσεων». 

8. Τις διατάξεις του Π.δ. 111/2014 (ΦΕΚ 178/Α72014 και 
ΦΕΚ 25/Α/2015 για τη διόρθωση σφάλματος) «Οργανι¬ 
σμός του Υπουργείου Οικονομικών». 

9. Την υπ’ αριθμ. Υ14/2015 (ΦΕΚ 2144/Β') απόφαση του 
Πρωθυπουργού «Ανάθεση αρμοδιοτήτων στον Αναπλη¬ 
ρωτή Υπουργό Οικονομικών Τρύφωνα Αλεξιάδη». 

10. Τις διατάξεις της παραγράφου 2 του άρθρου 90 
του Π.δ. 63/2005 (ΦΕΚ 98/Α') «Κωδικοποίηση της νομο¬ 
θεσίας για την κυβέρνηση και τα κυβερνητικά όργανα». 

11. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Αρθρο 1 

1. Η παράγραφος 1 του άρθρου 2 της ΑΥΟ Φ.318/216/2002 
αντικαθίσταται ως εξής: 

«1. Αποθήκη πρώτων υλών σε ιδιαίτερο και αυτοτελή 
χώρο, επαρκούς χωρητικότητας για την αποθήκευση 
και τον χειρισμό των πρώτων υλών. Ο χώρος πρέπει 
να διαθέτει επαρκή φωτισμό και αερισμό, θα πρέπει δε 
να αποτρέπεται ή να περιορίζεται στο ελάχιστο κάθε 
εξωγενής επιμόλυνση αερόφερτη και μη (ξένες οσμές, 
είσοδος εντόμων, τρωκτικών κλπ.), καθώς και να δια¬ 
τηρείται απολύτως ξηρός και καθαρός, σε κατάλληλη 
θερμοκρασία για τη διατήρηση των αποθηκευμένων 
πρώτων υλών. Το δάπεδο πρέπει να είναι μη ολισθηρό 
και οι επιφάνειες του, όπως και οι επιφάνειες των τοί¬ 
χων πρέπει να είναι αδιαπότιστες, να καθαρίζονται ευ- 
χερώς, και όταν είναι αναγκαίο, να απολυμαίνονται, έτσι 
ώστε να διατηρούνται καθαρές και σε καλή κατάσταση. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η εκάστοτε παραλαμβανόμενη πρώτη ύλη πρέπει να 
τοποθετείται στην αποθήκη κατά τρόπο ώστε να είναι 
ευχερής η καταμέτρηση και δειγματοληψία της. Στο 
χώρο της αποθήκης των πρώτων υλών απαγορεύεται 
η αποθήκευση ή παρουσία άλλου υλικού ή αντικειμένου 
που δε σχετίζεται με την εν λόγω δραστηριότητα.». 

2. Οι τρεις (3) αμέσως επόμενοι, μετά το σημείο (η), 
περίοδοι της παραγράφου 2 του άρθρου 2 της ΑΥΟ 
Φ.318/216/2002 αντικαθίστανται ως εξής: 

«Η μονάδα παραγωγής εγκαθίσταται σε ισόγειους, 
ανώγειους ή/και υπόγειους χώρους, οι οποίοι πρέπει 
να διαθέτουν επαρκή φωτισμό και αερισμό, καθώς και 
κατάλληλο σχεδίασμά, διαρρύθμιση, κατασκευή, χωρο- 
θέτηση και διαστάσεις, ώστε να πληρούνται οι όροι υγι¬ 
εινής σύμφωνα με τις σχετικές διατάξεις της ενωσιακής 
νομοθεσίας για την υγιεινή, έτσι ώστε να εξασφαλίζεται 
η υγιεινή και ασφαλής εκτέλεση όλων των πραγματο¬ 
ποιούμενων σε αυτούς εργασιών, καθώς και η ευχερής 
πρόσβαση για την επιθεώρηση και τον απρόσκοπτο 
έλεγχο-εποπτεία των αρμοδίων Υπηρεσιών. 

Δεν επιτρέπεται η χρήση υπογείων χώρων για την 
τοποθέτηση του ζυθοβραστήρα, ως και των δεξαμε¬ 
νών ζύμωσης, σίτευσης/αποθήκευσης των ημιετοίμων 
προϊόντων.». 

Αρθρο 2 

Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Οκτωβρίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΤΡΥΦΩΝΑΣ ΑΛΕΞΙΑΔΗΣ 
-♦- 

Αριθμ. 30/003/000/3622 (2) 

Τροποποίηση της αριθ. 3000102/34/0098/9-1-1991 απόφα¬ 
σης του Υπουργού Οικονομικών «Καθορισμός όρων 
και διατυπώσεων για παράδοση βύνης σε περίπτω¬ 
ση εξαγωγής ζύθου στην αλλοδαπή από βύνη φο¬ 
ρολογημένη». 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 4 του Ν. 2963/1922 (ΦΕΚ 
134/Α') «Περί τροποποιήσεως διατάξεων των περί φο¬ 
ρολογίας του ζύθου νόμων», όπως αντικαταστάθηκε 
με το άρθρο 2 του Ν. 600/1977 (ΦΕΚ 160/Α'/1977) «Περί 
τροποποιήσεως και συμπληρώσεως ενίων διατάξεων 
της περί φορολογίας του ζύθου νομοθεσίας. 

2. Τις διατάξεις των άρθρων 3 και 6 του Ν.1839/89 (ΦΕΚ 
90/Α'/1989) «Τροποποίηση διατάξεων νόμων φορολογίας 
ζύθου και άλλες διατάξεις». 

3. Τ ις διατάξεις των άρθρων 10 και 13 του Π.δ. 965/1980 
(ΦΕΚ 243/Α') «Περί τροποποιήσεως και συμπληρώσεων 
των διατάξεων του Β.δ. της 23/9/1922 «περί εκτελέσεως 
των περί φορολογίας του ζύθου νόμων». 

4. Τις διατάξεις του Π.δ. 63/2005 «Κωδικοποίηση της 
νομοθεσίας για την Κυβέρνηση και τα Κυβερνητικά όρ¬ 
γανα» (ΦΕΚ 98/Α') και κυρίως του άρθρου 90 αυτού. 

5. Το Π.δ. 111/2014 «Οργανισμός του Υπουργείου Οι¬ 
κονομικών» (ΦΕΚ 178/Α72014 και ΦΕΚ 25/Α'/2015 για τη 
διόρθωση σφάλματος). 


6. Την υπ’ αριθμ. Υ14/03-10-2015 (ΦΕΚ 2144/Β') απόφα¬ 
ση του Πρωθυπουργού «Ανάθεση αρμοδιοτήτων στον 
Αναπληρωτή Υπουργό Οικονομικών Τρύφωνα Αλεξιάδη. 

7. Την ανάγκη τροποποίησης των διατάξεων των περι¬ 
πτώσεων α.3 της παραγράφου I. και γ) της παραγράφου 
II. του άρθρου 1 της υπ’ αριθμ. 3000102/34/0098/91 Α.Υ.Ο. 
(ΦΕΚ 34/Β') όπως ισχύει, για την απλοποίηση των δια¬ 
δικασιών εξαγωγής ζύθου σε τρίτες χώρες. 

8. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Άρθρο 1 

Η περίπτωση α.3 της παραγράφου I και η περίπτω¬ 
ση γ' της παραγράφου II του άρθρου 1 της Α.Υ.Ο. υπ’ 
αριθμ. 3000102/34/0098/9-1-1991 «Καθορισμός όρων και 
διατυπώσεων για παράδοση βύνης σε περίπτωση εξα¬ 
γωγής ζύθου στην αλλοδαπή από βύνη φορολογημένη» 
(ΦΕΚ 34/Β'), καταργούνται. 

Αρθρο 2 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Οκτωβρίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΤΡΥΦΩΝΑΣ ΑΛΕΞΙΑΔΗΣ 
-♦- 

Αριθμ. 30/003/000/3623 (3) 

Τροποποίηση των αποφάσεων υπ’ αριθμ. 3002475/383/ 
0029/2-2-2010 «Λειτουργία αποσταγματοποιείων» και 
30/077/2131/31-8-2011 «Παραγωγή και διάθεση αλκο- 
ολούχων ποτών». 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2969/2001 «Αιθυλική αλκοόλη 
και αλκοολούχα προϊόντα» (ΦΕΚ 281/Α'), όπως έχει τρο¬ 
ποποιηθεί και ισχύει, ιδίως δε εκείνες των άρθρων 2, 5 
(παρ. 3 και 4) και 10 αυτού. 

2. Τις διατάξεις του Καν.(ΕΚ) 110/2008 του Ευρωπαϊκού 
Κοινοβουλίου και του Συμβουλίου της 15ης Ιανουάριου 
2008 «σχετικά με τον ορισμό, την περιγραφή, την πα¬ 
ρουσίαση την επισήμανση και την προστασία των γε¬ 
ωγραφικών ενδείξεων των αλκοολούχων ποτών και την 
κατάργηση του κανονισμού (ΕΟΚ) αριθ. 1576/1989 του 
Συμβουλίου» (ϋΟ I 39/13-2-2008), ως και τις διατάξεις 
του Καν.(ΕΕ) 716/2013 της Επιτροπής της 25ης Ιουλίου 
2013 «για τη θέσπιση των κανόνων εφαρμογής του Καν. 
(ΕΚ) 110/2008 του Ευρωπαϊκού Κοινοβουλίου και του 
Συμβουλίου της 15ης Ιανουάριου 2008 «σχετικά με τον 
ορισμό, την περιγραφή, την παρουσίαση την επισήμανση 
και την προστασία των γεωγραφικών ενδείξεων των 
αλκοολούχων ποτών» (ϋΟ I. 201/26-7-2013). 

3. Τ ις διατάξεις των άρθρων 22, 28 και 24 της Συμφω¬ 
νίας για τα δικαιώματα πνευματικής ιδιοκτησίας στον 
τομέα του εμπορίου που κυρώθηκε με το Ν. 2290/1995 
«Κύρωση της τελικής πράξης που περιλαμβάνει τα 
αποτελέσματα των πολυμερών εμπορικών διαπραγ¬ 
ματεύσεων στα πλαίσια του γύρου της Ουρουγουάης 
(ΦΕΚ 28/Α'). 

4. Τις διατάξεις του Καν.(ΕΚ) 852/2004 του Ευρωπαϊκού 
Κοινοβουλίου και του Συμβουλίου της 29ης Απριλίου 2004 
«για την υγιεινή των τροφίμων» (ύΟ 1139/30-4-2004). 

5. Τις διατάξεις του Καν.(ΕΚ) 178/2002 του Ευρωπαϊκού 
Κοινοβουλίου και του Συμβουλίου «για τον καθορισμό 
των γενικών αρχών και απαιτήσεων της νομοθεσίας 
για τα τρόφιμα,για την ίδρυση της Ευρωπαϊκής Αρχής 
για την Ασφάλεια των Τροφίμων και τον καθορισμό 
των διαδικασιών σε θέματα ασφαλείας των τροφίμων» 
(ύΟ ί. 31/01-02-2002). 

6. Τις διατάξεις του Καν.(ΕΚ) 882/2004 του Ευρωπαϊκού 
Κοινοβουλίου και του Συμβουλίου «για την διενέργεια 
επισήμων ελέγχων της συμμόρφωσης προς την νομο¬ 
θεσία περί ζωοτροφών και τροφίμων και προς τους 
κανόνες για την υγεία και την καλή διαβίωση των ζώων» 
(ύΟ ί. 191 /28-5-2004). 

7. Τις διατάξεις του Π.δ. 111/2014 «Οργανισμός του 
Υπουργείου Οικονομικών». [ΦΕΚ 178/Α72014 και ΦΕΚ 
25/Α72015 (για τη διόρθωση σφάλματος)]. 

8. Την υπ’ αριθμ. Υ14/03-10-2015 (ΦΕΚ 2144/Β') απόφα¬ 
ση του Πρωθυπουργού «Ανάθεση αρμοδιοτήτων στον 
Αναπληρωτή Υπουργό Οικονομικών Τρύφωνα Αλεξιάδη». 

9. Τις διατάξεις της παραγράφου 2 του άρθρου 90 
του Π.δ. 63/2005 «Κωδικοποίηση της νομοθεσίας για 
την Κυβέρνηση και τα κυβερνητικά όργανα» (ΦΕΚ 98/Α'). 

10. Την απόφασή μας υπ’ αριθμ. 3002475/383/0029/ 
19-2-2010 «Λειτουργία αποσταγματοποιείων» (ΦΕΚ 162/Β'), 
ως και την απόφασή μας υπ’ αριθμ. 30/077/2131/ 
31-8-2011 «Παραγωγή και διάθεση αλκοολούχων ποτών» 
(ΦΕΚ 1946/Βή. 

11. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού προ¬ 
ϋπολογισμού, αποφασίζουμε: 

Αρθρο 1 

Στην απόφαση μας υπ’ αριθμ. 3002475/383/0029/ 
19-2-2010 «Λειτουργία αποσταγματοποιείων» (ΦΕΚ 162/Β'), 
το τελευταίο εδάφιο της παραγράφου 2.α του άρθρου 
3 αυτής αντικαθίσταται ως εξής: 

«Τα αποσταγματοποιεία πρέπει να διαθέτουν, προκει- 
μένου για την κατεργασία στεμφύλων σταφυλιών, δεξα¬ 


μενή για την υποδοχή τους συνολικής χωρητικότητας 
τουλάχιστον 20.000 λίτρων, προκειμένου δε περί της 
κατεργασίας άλλων πρώτων υλών εκ των επιτρεπομέ- 
νων, δεξαμενές για την υποδοχή τους συνολικής χωρη¬ 
τικότητας αντιστοιχούσας στην παραγωγή ποσότητος 
1.500 λίτρων ανύδρου εκ του οικείου προϊόντος». 

Αρθρο 2 

Το άρθρο 12 της υπ’ αριθμ. 30/077/2131/31-8-2011 από¬ 
φασής μας «Παραγωγή και διάθεση αλκοολούχων πο¬ 
τών» (ΦΕΚ 1946/Β') τροποποιείται ως εξής: 

1. Η πρώτη περίοδος του εδαφίου β της παραγράφου 
1, αντικαθίσταται ως εξής: 

«Κατ’ εξαίρεση είναι δυνατόν στο ποτοποιείο να 
εντάσσονται χώροι που δεν ανήκουν πολεοδομικά στο 
ίδιο κτίριο». 

2. Το εδάφιο δ της παραγράφου 2 καταργείται. 

3. Το εδάφιο ε της παραγράφου 2 αντικαθίσταται 
ως εξής: 

«ε. Να έχουν τις εγκαταστάσεις τους σε ισόγειους ή 
ανώγειους χώρους με την επιφύλαξη του εδαφίου β της 
παραγράφου 7 του παρόντος άρθρου. 

Επιτρέπεται επίσης η χρήση υπογείων ως βοηθητικών 
χώρων, όπως αποθηκών, αποχωρητηρίων και αποδυ¬ 
τηρίων». 

4. Το εδάφιο β της παραγράφου 7 αντικαθίσταται 
ως εξής: 

«β. Επιτρέπεται η χρησιμοποίηση υπόγειου χώρου για 
την αποθήκευση αποσταγμάτων ή/και αλκοολούχων 
ποτών εν γένει στα κατάλληλα, σύμφωνα με τις ισχύ- 
ουσες διατάξεις δοχεία προς παλαίωση ή ωρίμανση». 

Αρθρο 3 

Η ισχύς της απόφασης αυτής αρχίζει από την δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Οκτωβρίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΤΡΥΦΩΝΑΣ ΑΛΕΞΙΑΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοφιτ 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ^τ) 


Ηλεκτρονική Διεύθυνση: ήί1ρ://νννννν.βί.9Γ - β-πιαΜ: νν60πΐ3δίβΓ.βί@6ΐ.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 












































































